1.  ลักษณะผลิตภัณฑ์หรือบริการ

3.1.1 การบริการรักษาพยาบาล

  บริษัทดำเนินธุรกิจสถานพยาบาลเอกชน ดำเนินกิจการในนาม “โรงพยาบาลลานนา”
  ซึ่งเป็นโรงพยาบาลที่ให้บริการรักษาโรคทั่วไปตลอด 24 ชั่วโมง โดยมีบุคลากรทางการแพทย์
  และเจ้าหน้าที่ที่ปฏิบัติงานทั่วไปอื่น ผลัดเปลี่ยนหมุนเวียนปฏิบัติงาน วันละ 3 ช่วงเวลา ช่วงละ 8
  ชั่วโมง ณ วันที่ 31 ธันวาคม 2555 โรงพยาบาลลานนามีแพทย์ประจำ 39 คน
  แพทย์ที่ปรึกษาผู้เชี่ยวชาญเฉพาะโรค 218 คน และแพทย์เวร 112 คน

ประเภทของการให้บริการรักษาพยาบาล

  ผู้ป่วยนอก โรงพยาบาลลานนามีห้องตรวจผู้ป่วยนอก จำนวน 38
  ห้องให้บริการตรวจรักษาโรคทั่วไปในทุกสาขา ได้แก่

+-------------------------+---------+------------------------+--------+
| ประเภทห้องตรวจ           | จ       | ประเภทห้องตรวจ          | จำ     |
|                         | ำนวนห้อง |                        | นวนห้อง |
+=========================+=========+========================+========+
| 1.  สาขาอายุรกรรม        | 6       | 10. ศัลยกรรมทั่วไป        | 2      |
+-------------------------+---------+------------------------+--------+
| 2.  จิตเวช               |         | 11. ศัลยกรรมประสาท      | 1      |
+-------------------------+---------+------------------------+--------+
| 3.  คลีนิคโรคไต           |         | 12. คลีนิคมะเร็งเริ่มแรก    | 1      |
+-------------------------+---------+------------------------+--------+
| 4.  ศัลยกรรมออร์โธปิดิกส์    | 3       | 13. หู คอ จมูก           | 1      |
+-------------------------+---------+------------------------+--------+
| 5.  สูติ-นรีเวชกรรม        | 4       | 14. โรคผิวหนัง           | 1      |
+-------------------------+---------+------------------------+--------+
| 6.  กุมารเวชกรรม         | 5       | 15. คลีนิคโรคภูมิแพ้        |        |
+-------------------------+---------+------------------------+--------+
| 7.                      | 1       | 16. ศูนย์ตรวจสุขภาพ       | 2      |
|   ศูนย์โรคหัวใจและหลอดเลือด |         |                        |        |
+-------------------------+---------+------------------------+--------+
| 8.  จักษุ                 | 1       | 17. กายภาพบำบัด         | 1      |
+-------------------------+---------+------------------------+--------+
| 9. ทันตกรรม              | 1       | 18. อื่นๆ เช่น คลีนิคโรคอ้วน | 8      |
|                         |         | คลินิกผิวพรรณและความงาม   |        |
|                         |         | คนไข้ประกันสังคม          |        |
|                         |         | และห้องฉุกเฉินเป็นต้น       |        |
+-------------------------+---------+------------------------+--------+

  ผู้ป่วยใน โรงพยาบาลมีห้องพักผู้ป่วยที่สะอาดพร้อมด้วยเครื่องอำนวยความสะดวก
  และมีอุปกรณ์ฉุกเฉินต่าง ๆ เพื่อบริการผู้ป่วยที่ต้องการเข้าพักรักษาตัวในโรงพยาบาล
  แบ่งได้หลายประเภท ดังนี้

+------------------------------------+----------------+---------------+
| ประเภทห้อง                          | จำนวนห้อง       | จำนวนเตียง     |
+====================================+================+===============+
| ห้องพัก                              |                |               |
+------------------------------------+----------------+---------------+
| 1.  ห้องพักพิเศษเดี่ยว                  | 114            | 114           |
+------------------------------------+----------------+---------------+
| 2.  ห้องพักรวม                       | 4              | 22            |
+------------------------------------+----------------+---------------+
| 3.  ห้องผู้ป่วยหนัก (ICU)               | 2              | 22            |
+------------------------------------+----------------+---------------+
| 4.  Nursery                        | 1              | 5             |
+------------------------------------+----------------+---------------+
| รวมห้องพัก                           | 121            | 163           |
+------------------------------------+----------------+---------------+
| ห้องสำหรับผู้ป่วยที่ต้องดูแลพิเศษ            |                |               |
+------------------------------------+----------------+---------------+
| 5.  ห้องฟอกไต                       | 1              | 2             |
+------------------------------------+----------------+---------------+
| 6.  ห้องรอคลอด                      | 1              | 3             |
+------------------------------------+----------------+---------------+
| 7.  ห้องคลอด                        | 2              | 2             |
+------------------------------------+----------------+---------------+
| 8.  ห้องผ่าตัดเล็ก                     | 1              | 1             |
+------------------------------------+----------------+---------------+
| 9.  ห้องผ่าตัดใหญ่                     | 4              | 4             |
+------------------------------------+----------------+---------------+
| รวมทั้งสิ้น                            | 130            | 175           |
+------------------------------------+----------------+---------------+

3.1.2 การบริการอื่น ๆ

  โรงพยาบาลลานนามีหน่วยบริการอื่นๆ ซึ่งเป็นหน่วยงานที่ช่วยสนับสนุนการรักษาพยาบาลผู้ป่วย
  ได้แก่

  หน่วยเวชระเบียน-สถิติ รับผิดชอบบันทึก จัดเก็บประวัติและรายงานการวินิจฉัยการตรวจรักษา
  และความคืบหน้าของผลการรักษาโรค โดยการเก็บข้อมูลด้วยระบบคอมพิวเตอร์
  เพื่อให้การรักษาโรคเป็นไปได้อย่างถูกต้อง
  สามารถค้นหาข้อมูลได้รวดเร็วและให้ผู้มาใช้บริการได้รับประโยชน์สูงสุด

  หน่วยจ่ายอ๊อกซิเจน โรงพยาบาลลานนามีระบบจ่ายอ๊อกซิเจนเพื่อช่วยผู้ป่วยในกรณีฉุกเฉิน 2
  ระบบ คือระบบจ่ายทางท่อไปป์ไลน์
  ซึ่งควบคุมโดยระบบอัตโนมัติที่สามารถจ่ายอ๊อกซิเจนโดยระบบท่อส่งไปยังห้องผ่าตัด ห้องไอซียู
  และห้องพักผู้ป่วยโดยตรง และอีกระบบหนึ่งคือระบบอ๊อกซิเจนถัง
  เพื่อให้บริการผู้ป่วยทั้งในและนอกสถานที่
  ซึ่งทางโรงพยาบาลได้จัดให้มีเจ้าหน้าที่ควบคุมดูแลหน่วยจ่ายอ๊อกซิเจนนี้โดยเฉพาะ

  หน่วยรถพยาบาลฉุกเฉิน โรงพยาบาลลานนามีรถพยาบาลฉุกเฉิน (Ambulance)
  ซึ่งติดตั้งอุปกรณ์ช่วยชีวิตผู้ป่วยและอุปกรณ์สื่อสารไว้พร้อม
  โดยมีพนักงานขับรถและพยาบาลประจำที่พร้อมจะออกไปให้บริการรับ-ส่ง ผู้ป่วยได้ตลอด 24
  ชั่วโมง ณ วันที่ 31 ธันวาคม 2555 โรงพยาบาลมีรถพยาบาล (Ambulance) ให้บริการจำนวน
  3 คัน รถเอกซเรย์เคลื่อนที่ 2 คัน และรถบริการอื่นอีกจำนวน 5 คัน
  ซึ่งให้บริการผู้ป่วยทั้งในจังหวัดเชียงใหม่และจังหวัดใกล้เคียง

  แผนกเภสัชกรรม โรงพยาบาลลานนามีกระบวนการคัดเลือกยาดี มีคุณภาพ
  และปลอดภัยเข้าไว้ในเภสัชตำรับของโรงพยาบาล
  ซึ่งจะส่งเสริมให้ผู้ป่วยได้รับประสิทธิภาพและความปลอดภัยจากการรักษาที่ดีที่สุด
  มีระบบในการเก็บรักษายาในสภาวะที่เหมาะสม เพื่อให้ยามีคุณภาพดี
  และให้บริการจ่ายยาผู้ป่วยพร้อมให้คำแนะนำวิธีการใช้ยาโดยเภสัชกรทุกราย
  เพื่อให้ผู้ป่วยมีความเข้าใจเกี่ยวกับการใช้ยาที่ได้รับ
  อันจะช่วยให้ผู้ป่วยใช้ยาตามแพทย์สั่งได้ถูกต้อง ทำให้ผลการรักษาดีขึ้น

  แผนกห้องปฏิบัติการ โรงพยาบาลลานนาได้จัดห้องปฏิบัติการและอุปกรณ์เครื่องมือที่ทันสมัย
  ควบคุมโดยนักเทคนิคการแพทย์เพื่อทำการตรวจวิจัยปัสสาวะ อุจจาระ น้ำไขสันหลัง
  น้ำในช่องปอด น้ำในช่องท้อง ตลอดจนโลหิตของผู้ป่วย
  เพื่อประกอบการวินิจฉัยซึ่งจะสำรองไว้สำหรับช่วยชีวิตผู้ป่วยในกรณีฉุกเฉิน
  นอกจากนี้ยังมีการเพาะเชื้อเพื่อตรวจสอบชนิดของเชื้อโรค
  และทดสอบหาตัวยาทำลายเชื้อโรคที่ก่อให้เกิดความเจ็บป่วยนั้นๆ
  ซึ่งจะช่วยให้การบำบัดรักษาโรคเป็นไปได้อย่างรวดเร็วและมีประสิทธิภาพ

  แผนกเอกซเรย์ รังสีแพทย์ประจำแผนกเอกซเรย์ร่วมกับนักรังสีเทคนิค
  ช่วยกันควบคุมดูแลการเอกซเรย์ ทั้งด้วยเครื่องเอกซเรย์ธรรมดา
  และเครื่องเอกซเรย์คอมพิวเตอร์ เพื่อช่วยสนับสนุนการวินิจฉัยโรค
  ตลอดจนติดตามผลความก้าวหน้าในการรักษา

  แผนกกายภาพบำบัด
  โรงพยาบาลลานนาจัดให้มีแผนกกายภาพบำบัดเพื่อการรักษาผู้ป่วยที่ต้องได้รับการฟื้นฟู
  สภาพร่างกายในส่วนต่างๆ
  โดยจัดให้มีนักกายภาพบำบัดที่เชี่ยวชาญเป็นผู้ควบคุมและดูแลอย่างใกล้ชิด

  แผนกโภชนาการ โรงพยาบาลลานนาจัดให้มีนักโภชนาการ
  ควบคุมดูแลการจัดเตรียมอาหารให้เหมาะสมกับผู้ป่วยแต่ละคน
  และให้เป็นไปตามคำแนะนำของแพทย์ผู้รับผิดชอบดูแลรักษาผู้ป่วยในแต่ละราย

3.1.3 สิทธิหรือข้อจำกัดในการประกอบธุรกิจ (ถ้ามี)

  โรงพยาบาลลานนา และโรงพยาบาลเชียงใหม่ราม และโรงพยาบาลในกลุ่ม (ได้แก่
  โรงพยาบาลเทพปัญญา และโรงพยาบาลช้างเผือก) ไม่มีสิทธิหรือข้อจำกัดในการประกอบธุรกิจ

3.1.4 สิทธิอื่น ๆ

  โรงพยาบาลลานนา และโรงพยาบาลเชียงใหม่ราม และโรงพยาบาลในกลุ่ม (ได้แก่
  โรงพยาบาลเทพปัญญา และโรงพยาบาลช้างเผือก) ไม่มีสิทธิประโยชน์อื่นใด

3.2 การตลาดและภาวะการแข่งขัน

3.2.1 นโยบายและลักษณะการตลาดของการบริการ

  บริษัท เชียงใหม่รามธุรกิจการแพทย์ จำกัด (มหาชน) (“ลานนา”)

-   กลยุทธ์ทางการตลาด ปัจจุบันบริษัทได้กำหนดนโยบายและกลยุทธ์ทางการตลาด ดังนี้

(1) เน้นกลุ่มลูกค้าประกันให้มากขึ้น โดยที่กลุ่มลูกค้าประกันดังกล่าว ประกอบด้วย (1)
    บริษัทประกันต่างๆ ซึ่งเป็นประกันทั้งลักษณะบุคคลและกลุ่ม และ (2) บริษัทคู่สัญญา (ได้แก่
    องค์กร หน่วยงาน หรือบริษัท)

(2) มุ่งเน้นการให้บริการที่ประทับใจ โดยได้ดำเนินโครงการพัฒนาบุคลากรให้แก่พนักงานทุกระดับ
    เพื่อยกมาตรฐานคุณภาพการให้บริการแก่ผู้มารับบริการอันจะส่งผลให้เกิดความประทับใจ

(3) เพิ่มประสิทธิภาพในด้านการรักษาพยาบาลโดยเน้นเครื่องมือที่ทันสมัย และแพทย์ผู้เชี่ยวชาญ
    รวมทั้งมีการใช้ทรัพยากรร่วมกับบริษัทร่วม เพื่อบริหารจัดการด้านค่าใช้จ่าย

(4) เน้นขยายศักยภาพการให้บริการ โดยเปิดคลินิกพิเศษ แพทย์เฉพาะทาง เช่น
    ศูนย์โรคหัวใจและหลอดเลือด ศูนย์มะเร็งสตรี และศูนย์โรคปวดหลัง
    โดยให้การรักษาผ่าตัดโรคปวดหลังแบบ Minimal Invasive Surgery (MIS)
    เป็นแห่งแรกในจังหวัด เพื่อนำเทคโนโลยีการรักษาพยาบาลเข้ามาในจังหวัดเชียงใหม่

(5) เน้นการจัดกิจกรรมให้ความรู้ทางวิชาการเพื่อเสริมสร้างภาพลักษณ์ในด้านส่งเสริมสุขภาพ ร่วม
    กับองค์กรภายนอก เช่น สถานประกอบการ, หน่วยงานราชการ, สถานศึกษา
    และองค์กรเอกชน

(6) เน้นการสื่อสารประชาสัมพันธ์
    เสริมสร้างภาพลักษณ์ให้โรงพยาบาลในด้านการใช้เทคโนโลยีในการช่วยแพทย์วินิจฉัยโรค
    และเพิ่มศักยภาพการรักษาพยาบาล โดยมีแพทย์เฉพาะทางครบทุกสาขา เพิ่มโรคซับซ้อน เช่น
    มะเร็งนรีเวช หัวใจ และรักษาโรคปวดหลัง ให้ความรู้เกี่ยวกับสุขภาพ
    เพื่อเป็นการเผยแพร่ชื่อเสียงและภาพพจน์ของโรงพยาบาล โดยผ่านทางสื่อต่าง ๆ เช่น
    โทรทัศน์ วิทยุ หนังสือพิมพ์ วารสาร แผ่นพับ การจัดกิจกรรม CSR เป็นต้น

  การดำเนินการให้เป็นไปตามเป้าหมาย

  โรงพยาบาลเน้นการทำการตลาดโดยใช้หลักการใหญ่ ๆ 2 ประการคือ

(1) การทำตลาดเชิงรับ

  เป็นการปรับเปลี่ยนการบริการภายในโรงพยาบาลให้ทันกับสถานการณ์และภาวะการตลาดที่เปลี่ยนไป
  ดังนี้

  สร้างระบบคุณภาพให้มีมาตรฐานระดับนานาชาติ

  โรงพยาบาลลานนามุ่งเน้นการพัฒนาระบบคุณภาพการให้บริการเป็นไปตามมาตรฐานในระบบ ISO
  9001 : 2008 จากบริษัท URS และระบบ ISO 15189 (ห้องปฏิบัติการ)
  จากสำนักมาตรฐานห้องปฏิบัติการ กระทรวงสาธารณสุข
  และในขณะเดียวกันอยู่ระหว่างดำเนินการพัฒนาโรงพยาบาลเข้าสู่ระบบ HA (Hospital
  Accreditation) โดยมีเป้าหมายให้ได้รับการรับรองมาตรฐานภายในปี 2556
  ซึ่งเป็นการสร้างความเชื่อมั่นด้านคุณภาพบริการแก่ผู้ใช้บริการ

  การพัฒนาการให้บริการ

  จัดตั้งหน่วยงานลูกค้าสัมพันธ์เพื่อให้บริการแก่กลุ่มลูกค้าต่างๆ
  ซึ่งเป็นการสร้างความสะดวกและรวดเร็วด้านการให้บริการ เช่น

-   กลุ่มลูกค้าประเภทประกัน กลุ่มลูกค้าบริษัท/องค์กร
    ซึ่งกลุ่มลูกค้าดังกล่าวจะชำระค่าบริการรักษาโดยบุคคลอื่น (Third Party Payment)
    ตามสัญญาหรือข้อตกลง เช่น บริษัทประกันต่าง ๆ หรือบริษัทคู่สัญญาของโรงพยาบาล
    (บริษัทคู่สัญญา ได้แก่ องค์กร หน่วยงาน หรือบริษัท เป็นต้น)
    กลุ่มลูกค้าดังกล่าวมีความต้องการที่จะใช้สิทธิของตนเอง
    และเพื่อให้ทราบสิทธิและใช้สิทธิของตนเองอย่างถูกต้อง
    โรงพยาบาลจึงได้มีหน่วยงานลูกค้าสัมพันธ์เพื่อเป็นผู้ประสานงานระหว่างบริษัทประกันหรือบริษัทคู่ค้า
    (Third Party Payment) และลูกค้า

-   หน่วยบริการลูกค้าต่างประเทศ (International Patient Center)
    เพื่อให้บริการแก่ผู้มารับบริการชาวต่างประเทศ

  การลงทุนเพื่อรองรับบริการ

  โรงพยาบาลลานนา
  ได้ลงทุนขยายหรือปรับปรุงอาคารเพื่อรองรับจำนวนผู้มาใช้บริการด้านการตรวจสุขภาพต่างๆ เช่น
  การตรวจสุขภาพประจำปี หรือ ตรวจสุขภาพเพื่อเอาประกัน
  ซึ่งจัดแบ่งส่วนบริการตรวจสุขภาพให้เป็นสัดส่วน
  โดยมีเครื่องมือทางการแพทย์สำหรับการตรวจสุขภาพ พร้อมแพทย์และบุคลากรในบริเวณเดียวกัน
  เพื่ออำนวยความสะดวกให้แก่ผู้มาใช้บริการด้านการตรวจสุขภาพทั้งชาวไทย และต่างประเทศ

(2) การทำตลาดเชิงรุก

  โรงพยาบาลลานนามีการทำตลาดเชิงรุกโดยจัดทำแผนการตลาดไว้แต่ละปี
  โดยปรับเปลี่ยนให้สอดคล้อง กับสถานการณ์ที่เปลี่ยนแปลง และเน้นการเพิ่มลูกค้าแต่ละกลุ่ม
  มีการเพิ่มคลินิกพิเศษ และคลินิกเฉพาะทาง ขยายศักยภาพการรักษาพยาบาล
  และเพิ่มประสิทธิภาพการสื่อสารผ่านทุกช่องทางไปยังกลุ่มลูกค้า ดังนั้น จุดขายคือ คุณภาพบริการ
  และกลยุทธ์คือ สร้างระบบความสัมพันธ์ที่ดีระหว่างลูกค้า และทุก 6
  เดือนจะมีการนำมาวิเคราะห์และวัดผล เพื่อเป็นข้อมูลในการปรับปรุงแผนการตลาด

-   กลุ่มลูกค้าเป้าหมาย

  ปัจจุบัน กลุ่มลูกค้าหลักของโรงพยาบาลลานนาเป็นกลุ่มลูกค้าประเภทประกันต่างๆ
  โดยเฉพาะกลุ่มลูกค้าประกันสังคม
  รองลงมาเป็นกลุ่มลูกค้าทั่วไปในเขตจังหวัดเชียงใหม่และจังหวัดใกล้เคียง
  นอกนั้นเป็นกลุ่มลูกค้าชาวต่างประเทศ/นักท่องเที่ยว และพนักงานและหน่วยงาน
  สามารถแบ่งได้เป็น 4 กลุ่มใหญ่ ๆ ดังนี้

+---------------------------------------------------------------+------+
| กลุ่มลูกค้า                                                       | สัด   |
|                                                               | ส่วนร |
|                                                               | ้อยละ |
+---------------------------------------------------------------+------+
| (1) กลุ่มลูกค้าประกัน ประกอบด้วย                                    | 70%  |
|                                                               |      |
| -   กลุ่มลูกค้าประกัน เช่น ประกันภัย, ประกันสุขภาพ, พ.ร.บ. และ          |      |
|                                                               |      |
| -   กลุ่มลูกค้าในโครงการประกันสังคม                                 |      |
+---------------------------------------------------------------+------+
| (2) กลุ่มลูกค้าทั่วไปในเขตจังหวัดเชียงใหม่                              | 25%  |
|     และจังหวัดใกล้เคียงในเขตภาคเหนือตอนบน                          |      |
+---------------------------------------------------------------+------+
| (3) กลุ่มลูกค้าชาวต่างประเทศและนักท่องเที่ยว                           | 3%   |
+---------------------------------------------------------------+------+
| (4) หน่วยงาน, บริษัท, โรงงานต่าง ๆ                                | 2%   |
|     ในเขตจังหวัดเชียงใหม่และจังหวัดใกล้เคียง                          |      |
|     โดยโรงพ                                                   |      |
| ยาบาลจะให้สิทธิประโยชน์กับหน่วยงานที่เปิดเครดิตการรักษาพยาบาลกับโรงพยาบาล |      |
+---------------------------------------------------------------+------+

-   นโยบายการตั้งราคา

  นโยบายการตั้งราคา เช่น ค่ารักษาพยาบาล ค่าห้องพัก และค่าตรวจเฉพาะทาง เป็นต้น บริษัทฯ
  ได้ใช้นโยบายการตั้งราคาที่สอดคล้องกับความคุ้มค่า ในมุมมองของผู้ป่วยที่เข้ามารับการรักษา
  โดยคำนึงถึงภาวะการแข่งขัน จรรยาแพทย์ และความโปร่งใส

การจำหน่ายและช่องทางการจำหน่าย

โรงพยาบาลลานนาเป็นโรงพยาบาลเอกชนที่เปิดให้บริการรักษาพยาบาลแก่ประชาชนทั่วไป
สถานที่ทำการโรงพยาบาล ตั้งอยู่เลขที่ 1 ถนนสุขเกษม ตำบลป่าตัน แขวงนครพิงค์ อำเภอเมือง
จังหวัดเชียงใหม่ ผู้มาใช้บริการของโรงพยาบาลสามารถเดินทางมาโรงพยาบาลด้วยตนเอง
หรือจะเรียกใช้บริการรถพยาบาลซึ่งได้จัดเตรียมไว้พร้อมที่จะให้บริการตลอด 24 ชั่วโมง
ทั้งในเขตอำเภอเมืองเชียงใหม่และต่างจังหวัด

อีกทั้งมีการให้เครดิตการรักษาพยาบาลแก่บริษัทและสถานประกอบการต่าง ๆ ทั้งในจังหวัดเชียงใหม่
และจังหวัดใกล้เคียง ที่สามารถส่งพนักงานมาเข้ารับการรักษาได้ตลอดเวลา

ลักษณะของลูกค้าและความสัมพันธ์

ลูกค้าที่เป็นกลุ่มเป้าหมายของโรงพยาบาลได้แก่

1. ประชาชนทั่วไปในเขตจังหวัดเชียงใหม่และจังหวัดใกล้เคียงในเขตภาคเหนือตอนบน
ตลอดจนนักท่องเที่ยว

2. หน่วยงาน, บริษัท, โรงงานต่าง ๆ ในเขตจังหวัดเชียงใหม่และจังหวัดใกล้เคียง
โดยโรงพยาบาลจะให้สิทธิประโยชน์กับหน่วยงานที่เปิดเครดิตการรักษาพยาบาลกับโรงพยาบาล
ในรอบปีที่ผ่านมามีจำนวนหน่วยงานที่เปิดเครดิตและมาใช้บริการรวมประมาณ 200 แห่ง
จำนวนพนักงานที่มาใช้บริการประมาณสามหมื่นกว่าคน

3.2.2 ภาวะอุตสาหกรรมและการแข่งขัน

จะเห็นว่าธุรกิจโรงพยาบาลเอกชนยังคงมีการแข่งขันที่รุนแรงอย่างต่อเนื่อง
ส่วนหนึ่งเป็นผลมาจากการแข่งขันกันในการขยายสาขาและปรับปรุงสถานประกอบการให้มีรูปแบบที่ทันสมัย
สวยงาม และการปรับปรุงคุณภาพในการให้บริการซึ่งเป็นจุดขายของธุรกิจโรงพยาบาลเอกชน
รวมทั้งยังมีการสร้างความแตกต่างในการให้บริการ
โดยการเปิดให้บริการในรูปแบบศูนย์การแพทย์เฉพาะทางมากขึ้น ไม่ว่า จะเป็น ศูนย์โรคปวดหลัง
ศูนย์โรคหัวใจ ศูนย์โรคทางสมอง และศูนย์โรคมะเร็ง
ในขณะที่ ธุรกิจโรงพยาบาลเอกชนซึ่งเป็นธุรกิจที่ต้องใช้เงินลงทุนค่อนข้างสูง
ทั้งด้านการก่อสร้างอาคารสถานที่ ด้านเครื่องมือและอุปกรณ์ทางการแพทย์
ตลอดจนการจ้างบุคลากรที่เชี่ยวชาญ
จึงเกิดกระแสการควบรวมกิจการที่ยังคงมีอยู่อย่างต่อเนื่องในธุรกิจโรงพยาบาลเอกชน
พร้อมทั้งการนำระบบเทคโนโลยีสารสนเทศมาใช้ในการบริหารกิจการในเครือโรงพยาบาลของตน
เพื่อให้เกิดประสิทธิภาพในการบริหารต้นทุนและสร้างความแข็งแกร่งในการให้บริการ
นอกเหนือจากการจัด โปรโมชั่นในรูปแบบ Package ราคาประหยัดกันมากขึ้น เพื่อดึงดูดผู้บริโภคให้
เข้ามาใช้บริการในช่วงที่ภาวะเศรษฐกิจชะลอตัวลง ทั้งนี้
เพื่อช่วงชิงความได้เปรียบทางการแข่งขันเชิงธุรกิจของตนไว้

ปัจจุบัน ธุรกิจโรงพยาบาลเอกชน นอกจากจะต้องเผชิญกับภาวะการแข่งขันที่รุนแรง
ภายในประเทศแล้ว ยังต้องแข่งขันกับโรงพยาบาลในต่างประเทศ
โดยเฉพาะในประเทศเพื่อนบ้านอย่างเช่น มาเลเซียและสิงคโปร์
ซึ่งต่างพยายามกำหนดเป้าหมายและวางกรอบยุทธศาสตร์ในการผลักดันประเทศของตนให้เป็น
Medical Hub of Asia เช่นเดียวกับไทย
โดยเน้นการรยกระดับคุณภาพและมาตรฐานทั้งในด้านสถานพยาบาล บุคลากร
รวมถึงเครื่องมือและอุปกรณ์ทางการแพทย์
เพื่อให้เป็นที่ยอมรับในระดับสากลและสามารถรองรับผู้ป่วยได้มากขึ้น

อีกทั้ง เศรษฐกิจไทยในปีที่ผ่านมาอยู่ในภาวะที่ชะลอตัวลงอย่างต่อเนื่อง
อันเนื่องจากผลกระทบจากปัญหาวิกฤติการเงินโลก ที่ทำให้เศรษฐกิจเข้าสู่ภาวะถดถอย
รวมถึงปัญหาด้านการเมือง และปัญหาความไม่สงบใน 3 จังหวัดภาคใต้
ซึ่งเหตุการณ์ดังกล่าวกระทบต่อภาวะเศรษฐกิจ
และกระทบต่อการลงทุนของภาคเอกชนรวมถึงการบริโภคภายในประเทศซึ่งชะลอตัวลงตามไปด้วย
ดังนั้นรัฐบาลจะต้องรีบกำหนดมาตรการต่าง ๆ ในการกระตุ้นและผลักดันการขยายตัวทางเศรษฐกิจ
และเพิ่มความเชื่อมั่นต่อนักลงทุน เพื่อให้มีเงินไหลเวียนกลับเข้าสู่ระบบเศรษฐกิจให้เร็วขึ้น

จากภาวการณ์ข้างต้นที่มีผลกระทบอย่างวงกว้าง
ธุรกิจโรงพยาบาลเอกชนจึงเป็นธุรกิจหนึ่งที่ได้รับผลกระทบอย่างหลีกเลี่ยงไม่ได้ด้วยเช่นกัน ดังนั้น
จากสาเหตุดังกล่าวจึงส่งผลกระทบต่อภาวะอุตสาหกรรมและการแข่งขันกันของธุรกิจโรงพยาบาลเอกชน
จะเห็นได้ว่าในปี 2555 การเจริญเติบโตของโรงพยาบาลเอกชนชะลอตัว
เนื่องจากภาวะเศรษฐกิจที่ถดถอย
ทำให้คนไข้บางส่วนหันไปใช้บริการของโรงพยาบาลรัฐบาลที่มีค่าใช้จ่ายที่ต่ำกว่าและสามารถตอบสนองความต้องการได้
ซึ่งจากสาเหตุดังกล่าวจึงส่งผลกระทบต่อภาวะอุตสาหกรรมและการแข่งขันกันของธุรกิจโรงพยาบาลเอกชนดังนี้

(1) นโยบายของภาครัฐ

  นโยบายของรัฐ : ตามพระราชบัญญัติกฤษฎีกาการเบิกค่ารักษาพยาบาลของข้าราชการ
  มีข้อจำกัดในเรื่องการพิจารณาการเบิกจ่ายค่ารักษาพยาบาลในสถานพยาบาลเอกชน
  ถึงแม้ว่าจะมีระบบการเข้าร่วมทำสัญญาการรักษาพยาบาลกับกรมบัญชีกลางเพื่อเบิกค่ารักษาพยาบาลโดยตรง

  โครงการประกันสังคม : เนื่องจากภาวะเศรษฐกิจที่ชะลอตัวลง และการว่างงาน
  รวมทั้งปัญหาประชาชนขาดกำลังซื้อ
  จึงทำให้โรงพยาบาลเอกชนหันมาให้ความสำคัญกับลูกค้าประกันสังคม
  ตามพระราชบัญญัติแรงงานและสวัสดิการสังคมอย่างจริงจัง
  โดยมุ่งหวังให้เป็นกลุ่มลูกค้าหลักในระยะยาว
  จะเห็นได้ว่าที่ผ่านมาจังหวัดเชียงใหม่มีโรงพยาบาลเอกชนที่เข้าโครงการประกันสังคมจำนวนหลายแห่ง
  ขณะที่กลุ่มผู้ประกันตนยังคงมีจำนวนเท่าเดิมจึงทำให้เกิดการแข่งขันที่รุนแรงขึ้น

  โครงการหลักประกันสุขภาพแห่งชาติ : เป็นโครงการที่จัดตั้งขึ้นโดยรัฐบาลเมื่อปี 2544
  ซึ่งกลุ่มนี้โรงพยาบาลของรัฐ
  และของเอกชนมีการแบ่งผู้มีสิทธิตามภูมิศาสตร์และกำหนดค่าตอบแทนในการรักษาผู้ป่วยรวมโดยภาครัฐ
  จึงไม่มีการแข่งขันระหว่างโรงพยาบาลที่เข้าร่วมโครงการ เช่น โรงพยาบาลช้างเผือก
  ขณะที่โรงพยาบาลลานนา โรงพยาบาลเชียงใหม่ราม
  และโรงพยาบาลเทพปัญญาไม่ได้เข้าร่วมโครงการนี้
  ดังนั้นจึงอาจมีกลุ่มลูกค้าทั่วไปบางส่วนซึ่งเป็นฐานลูกค้าเดิมของกลุ่มโรงพยาบาลเลือกใช้บริการของโรงพยาบาลที่เข้าร่วมโครงการแทน

(2) อำนาจการซื้อของประชาชนลดลง

  เนื่องจากภาวะเศรษฐกิจที่ชะลอตัวลง และปัญหาอุทกภัยที่แผ่เป็นวงกว้างเป็นระยะเวลานานในปี
  2554 ที่ผ่านมา จึงทำให้ธุรกิจหลายแห่งต้องปิดปรับปรุงกิจการหลังน้ำลด
  หรือบางแห่งต้องชะลอกำลังการผลิตหรือปิดตัวลง ปริมาณคนว่างงานเพิ่มอัตราสูงขึ้น
  ผู้บริหารตลอดจนพนักงานทั้งในภาครัฐและเอกชนหลายแห่งถูกควบคุมสวัสดิการลงเพื่อความอยู่รอดขององค์กร
  จึงเป็นสาเหตุที่ส่งผลให้ประชาชนต้องลดค่าใช้จ่ายที่ไม่จำเป็นลง
  ประการหนึ่งโดยการหันไปใช้บริการการรักษาพยาบาลของโรงพยาบาลรัฐบาลเนื่องจากมีค่าใช้จ่ายที่ต่ำกว่าโรงพยาบาลเอกชน
  หรือใช้บริการตามโครงการของภาครัฐแทน

(3) การขยายตัวของโรงพยาบาลเอกชน

  โรงพยาบาลเอกชนเกือบทุกแห่งต้องประสบปัญหาเกี่ยวกับการขยายตัวและต้องชะลอโครงการต่างๆ
  ออกไป และสังเกตได้จากจำนวนโรงพยาบาลและขนาดเตียงยังคงตัวเลขเดิมเทียบกับตัวเลขปี
  2554 ซึ่งเป็นผลมาจากนโยบายของภาครัฐที่เกี่ยวข้องกับการรักษาพยาบาล
  และกำลังซื้อของประชาชนที่ลดลง
  และกระทบต่อจำนวนผู้เลือกรักษาในโรงพยาบาลเอกชนและรายได้จากการรักษา
  ขณะที่ต้นทุนค่ารักษาพยาบาล (ได้แก่ ยาและเวชภัณฑ์ ค่าธรรมเนียมแพทย์ เป็นต้น)
  มีแนวโน้มที่สูงขึ้น
  ดังนั้นจึงทำให้หลายโรงพยาบาลมีการปรับกลยุทธ์ทางการตลาดเพื่อให้สอดคล้องกับภาวการณ์ปัจจุบัน
  เช่น การเน้นลูกค้ากลุ่มบริษัทประกัน การรักษาพยาบาลแบบเป็นโปรแกรม
  (โปรแกรมตรวจสุขภาพประจำปี หรือคลอดบุตร) เป็นต้น
  ยิ่งทำให้การแข่งขันของโรงพยาบาลเอกชนสูงขึ้นเมื่อเทียบกับปีก่อน

(4) การปรับปรุงการให้บริการของโรงพยาบาลรัฐบาล

  เนื่องจากโรงพยาบาลรัฐบาลได้มีการปรับปรุงทางด้านการให้บริการที่ดีขึ้น
  เพื่อแข่งขันกับการให้บริการของโรงพยาบาลเอกชน
  ดังนั้นจึงเป็นอีกสาเหตุหนึ่งที่ทำให้ผู้มาใช้บริการส่วนหนึ่งเลือกใช้บริการของรัฐบาลแทน
  เนื่องจากมีค่าใช้จ่าย ที่ถูกกว่าและการให้บริการมีมาตรฐานเทียบเท่าโรงพยาบาลเอกชน

สภาพการแข่งขัน

กรณีวิเคราะห์สภาพการแข่งขันของอุตสาหกรรมโดยใช้วิธี Five Forces
ซึ่งประกอบด้วยการวิเคราะห์ปัจจัยต่างๆ 5 ด้าน ประกอบด้วย ความยากง่ายของคู่แข่งขันรายใหม่
สินค้า/บริการทดแทน อำนาจต่อรองของผู้ซื้อและผู้ขาย และคู่แข่งขันในอุตสาหกรรม
ซึ่งอาจสรุปได้ว่าธุรกิจโรงพยาบาลจัดได้ว่าเป็นธุรกิจที่มีการแข่งขันระดับปานกลาง

(1) ความยากง่ายของผู้ที่จะเข้ามาเป็นคู่แข่งรายใหม่ (Entry Barrier)
    ธุรกิจโรงพยาบาลเป็นธุรกิจที่มีการเข้ามาของคู่แข่งขันรายใหม่ค่อนข้างยาก
    เนื่องจากเป็นธุรกิจที่จะต้องใช้เงินลงทุนค่อนข้างสูง (Capital Incentive)
    รวมถึงปัญหาการจัดหาบุคลากรให้เพียงพอที่จะให้บริการ
    โดยเฉพาะบุคลากรด้านการแพทย์ที่มีอยู่จำนวนจำกัด
    โดยเฉพาะแพทย์ที่มีคุณภาพและแพทย์เฉพาะทาง

(2) สินค้าทดแทน (Substitute Product)
    ปัจจุบันโรงพยาบาลของรัฐเริ่มมีการพัฒนาตัวเองเพื่อให้สามารถแข่งกับโรงพยาบาลเอกชน
    เช่น การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐ
    อย่างไรก็ตาม
    หากเปรียบเทียบคุณภาพของการให้บริการระหว่างโรงพยาบาลเอกชนและโรงพยาบาลรัฐ
    การให้บริการของโรงพยาบาลเอกชนยังคงมีความคล่องตัวและรักษาระดับคุณภาพของการให้บริการที่ดีกว่า
    นอกจากนี้ สินค้าทดแทนประเภทอื่น ได้แก่ ร้านขายยา หรือ คลีนิครักษา
    อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางถึงระดับล่าง

(3) อำนาจต่อรองของผู้ซื้อ (Power of Buyer)
    จากภาวะเศรษฐกิจที่ชะลอตัวลงทำให้อำนาจในการใช้จ่ายของผู้บริโภคทั่วไปลดน้อยลง
    ดังนั้นจึงทำให้ผู้ใช้บริการบางส่วนหันไปใช้บริการของโรงพยาบาลรัฐ โครงการประกันสังคม
    และโครงการหลักประกันสุขภาพแห่งชาติ
    ดังนั้นการแข่งขันระหว่างโรงพยาบาลเอกชนจะมีภาวการณ์แข่งขันที่เพิ่มขึ้น
    ซึ่งหลายแห่งได้มีการปรับเปลี่ยนกลยุทธเพื่อให้เหมาะสมต่อประเภทและความต้องการของลูกค้าปัจจุบัน
    อย่างไรก็ตาม
    เนื่องจากกลุ่มลูกค้าเป้าหมายของทั้งโรงพยาบาลลานนาและโรงพยาบาลเชียงใหม่รามที่เป็นลูกค้าทั่วไป
    มักอยู่ในระดับปานกลางถึงระดับบน ซึ่งส่วนใหญ่มักเลือกคุณภาพของการให้บริการ และ/หรือ
    คุณภาพของแพทย์มากกว่าด้านราคาค่ารักษา

(4) อำนาจการต่อรองของผู้ขาย (Power of Supplier)
    อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ
    เนื่องจากผู้ผลิตยาและเวชภัณฑ์มีจำนวนมากทั้งภายในประเทศและต่างประเทศ
    ซึ่งส่วนใหญ่ผู้ผลิตเหล่านี้มักจะเป็นผู้นำเสนอสินค้าต่อแพทย์หรือบุคคลที่เกี่ยวข้องเพื่อพิจารณาสั่งซื้อ
    ประกอบกับการรวมกิจการระหว่างโรงพยาบาลลานนาและโรงพยาบาลในกลุ่มเชียงใหม่ราม
    หรือแม้แต่การได้รับสิทธิในการใช้ระบบการจัดซื้อของเครือข่ายรามคำแหงก็ตาม
    ถือเป็นการเพิ่มอำนาจการต่อรองให้กับบริษัท

(5) คู่แข่งในอุตสาหกรรม (Competitor)
    จากการสำรวจของสำนักงานสาธารณสุขจังหวัดเชียงใหม่มีการบันทึกรายงานว่า
    โรงพยาบาลในจังหวัดเชียงใหม่ที่มีเตียงรับผู้ป่วยไว้ค้างคืนมีทั้งสิ้นจำนวน 42 แห่ง
    ในจำนวนนี้เป็นโรงพยาบาลเอกชนประเภททั่วไป จำนวน 11 แห่ง และมี 8 แห่ง
    ที่เป็นโรงพยาบาลขนาด 100 เตียงขึ้นไปในระดับเดียวกับโรงพยาบาลลานนา
    ดังปรากฏในตารางเปรียบเทียบจำนวนเตียงที่ขึ้นทะเบียน
    และจำนวนเตียงที่เปิดให้บริการจริงในปี 2555 ดังนี้

  ตารางแสดงการเปรียบเทียบจำนวนเตียงที่ขึ้นทะเบียนและจำนวนเตียงที่เปิดให้บริการของโรงพยาบาลเอกชน

  ------------------------------------------------------------------------------
  โรงพยาบาลเอกชน                      จำนวนเตียงผู้ป่วยขึ้นทะเบียน   สัดส่วนร้อยละ
  ----------------------------------- ----------------------- ------------------
  โรงพยาบาลลานนา                      180                     11.66

  โรงพยาบาลเชียงใหม่ราม                 220                     14.25

  โรงพยาบาลเทพปัญญา                    109                     7.06

  โรงพยาบาลช้างเผือก                    100                     6.47

  รวมโรงพยาบาลลานนาและกลุ่มเชียงใหม่ราม   609                     39.44

  โรงพยาบาลแมคคอร์มิค                   400                     25.91

  โรงพยาบาลเซ็นทรัลเมมโมเรียล            120                     7.77

  โรงพยาบาลรวมแพทย์                    100                     6.47

  โรงพยาบาลราชเวช                     100                     6.47

  โรงพยาบาลเชียงใหม่ใกล้หมอ              56                      3.63

  โรงพยาบาลสยามราษฎร์                  50                      3.24

  อื่น ๆ (ขนาดต่ำกว่า 100 เตียง)           109                     7.07

  รวม                                 1,544                   100.00%
  ------------------------------------------------------------------------------

  จากตัวเลขที่ได้จากการสำรวจของสำนักมาตรฐานสถานพยาบาลและการประกอบโรคศิลปะ
  สำนักงานปลัดกระทรวงสาธารณสุข และข้อมูลจากสำนักงานสาธารณสุขจังหวัดเชียงใหม่
  ปรากฏว่าจำนวนเตียงผู้ป่วยที่ขึ้นทะเบียนของโรงพยาบาลเอกชนในจังหวัดเชียงใหม่ ณ สิ้นปี
  2555 มีจำนวน 1,544 เตียง ซึ่งเป็นจำนวนเตียงเท่ากับปี 2554
  โดยโรงพยาบาลแมคคอร์มิคเป็นโรงพยาบาลเอกชนที่ขนาดใหญ่ที่สุด จำนวน 400 เตียง
  หรือร้อยละ 25.91 รองลงมาคือ โรงพยาบาลเชียงใหม่ราม จำนวน 220 เตียง หรือร้อยละ
  14.25 และโรงพยาบาลลานนาเป็นลำดับที่ 3 มีจำนวน 180 เตียง หรือร้อยละ 11.66
  อย่างไรก็ตาม ภายหลังการรวมกิจการระหว่างโรงพยาบาลลานนา
  และโรงพยาบาลในกลุ่มเชียงใหม่ราม (รพ. เชียงใหม่ราม, รพ. เทพปัญญา และ รพ.
  ช้างเผือก) เมื่อต้นปี 2551 ทำให้โรงพยาบาลในกลุ่มมีขนาดเพิ่มขึ้นเป็น 609 เตียง หรือร้อยละ
  39.44 ซึ่งจะกลายเป็นกลุ่มโรงพยาบาลเอกชนที่ใหญ่ที่สุดในเขตจังหวัดเชียงใหม่

  จากข้อมูลโรงพยาบาลเอกชนข้างต้น โรงพยาบาลเอกชนที่มีระดับราคาใกล้เคียงกัน ได้แก่
  โรงพยาบาลลานนา โรงพยาบาลเชียงใหม่ราม และโรงพยาบาลราชเวช เป็นต้น โดยต้นปี
  2551 โรงพยาบาลลานนาและกลุ่มโรงพยาบาลเชียงใหม่รามได้รวมเครือข่ายกัน
  ซึ่งทำให้จำนวนคู่แข่งขันโดยตรงลดลง
  การแข่งขันระหว่างโรงพยาบาลเอกชนส่วนใหญ่จะเน้นเรื่องการให้บริการที่สะดวกและรวดเร็วเป็นหลัก
  รวมถึงแพทย์ที่มีคุณภาพและการลงทุนในอุปกรณ์เครื่องมือทางการแพทย์ที่เทคโนโลยีทันสมัย
  ที่สามารถตรวจวิเคราะห์อาการเจ็บป่วยได้ละเอียดขึ้น
  ซึ่งหากเปรียบเทียบอุปกรณ์เครื่องมือแพทย์ที่มีความทันสมัยที่สุดในจังหวัดเชียงใหม่ ณ ขณะนี้
  อาจนับได้ว่าโรงพยาบาลเชียงใหม่รามมีเครื่องมือแพทย์ที่ทันสมัยที่สุดเมื่อเทียบกับโรงพยาบาลเอกชนรายอื่น

ปัจจัยแห่งความสำเร็จ (Key Success Factors)

อย่างไรก็ดีท่ามกลางการแข่งขันที่สูงขึ้นของทั้งโรงพยาบาลเอกชนด้วยกันและของรัฐบาล บริษัทฯ
ได้ตระหนักและมีการปรับตัวในความเปลี่ยนแปลงต่อภาวะอุตสาหกรรมและการแข่งขันที่เกิดขึ้น
เพื่อให้เป็นข้อได้เปรียบของบริษัทฯ
รวมทั้งเป็นการรักษาฐานลูกค้าเก่าและขยายฐานลูกค้าใหม่ให้บริษัทฯ ต่อไป
โดยกลยุทธ์หรือปัจจัยแห่งความสำเร็จของผู้ประกอบการ (Key Success Factors) ที่บริษัทฯ
นำมาใช้ในการแข่งขันคือ

1. นโยบายทางด้านการพัฒนาบุคลากร

  โรงพยาบาลลานนาได้เปิดให้บริการมานานกว่า 37 ปี โดยบริษัทฯ
  ได้มุ่งเน้นนโยบายทางด้านการพัฒนาบุคลากร
  โดยการสนับสนุนให้มีการศึกษาต่อทางด้านการบริหาร และด้านวิชาชีพเฉพาะทาง

2. นโยบายด้านการตลาด

  ได้มีการขยายการบริการเข้าสู่ชุมชน เพื่อตอบสนองความต้องการของลูกค้า
  ทำให้มีกลุ่มลูกค้ามาใช้บริการมากขึ้น
  รวมทั้งได้มีการประชาสัมพันธ์และเข้าร่วมกิจกรรมของชุมชนเพื่อประโยชน์ต่อสังคม
  นอกจากนี้โรงพยาบาลได้มุ่งเน้นให้ดำเนินตามกลยุทธทางการตลาด
  ตามนโยบายที่ตั้งไว้อย่างเคร่งครัดรวมทั้งได้ทำโครงการขยายเครือข่าย,
  คลีนิคเครือข่ายตามอำเภอรอบนอกของจังหวัดเชียงใหม่ และจังหวัดใกล้เคียงเพื่อขยายฐานลูกค้า

  3. นโยบายทางด้านการบริหารงาน

3.  มีนโยบายในการจัดการทรัพยากรการจัดซื้อที่มีประสิทธิภาพ
    และเพิ่มประสิทธิภาพในการบริการทุก ๆ ด้าน ทั้งด้านการรักษาพยาบาลและการให้บริการอื่น
    ๆ

  4. นโยบายด้านคุณภาพ

  ดำเนินโครงการพัฒนาบุคลากรแก่พนักงานทุกระดับ เพื่อยกมาตรฐานคุณภาพการให้บริการ
  เพื่อสร้างความพึงพอใจและประทับใจแก่ผู้มารับบริการ
  โดยโรงพยาบาลได้รับใบรับรองคุณภาพการบริการ ISO 9001 : 2008 ทั้งระบบ
  ได้รับใบรับรองมาตรฐานคุณภาพทางห้องปฏิบัติการ ISO 15189 แห่งแรกของภาคเหนือ
  และปัจจุบันกำลังดำเนินโครงการ Hospital Accreditation (HA)
  โดยโรงพยาบาลได้รับใบรับรองผ่านบันไดขั้นที่ 2 ขณะนี้กำลังดำเนินการขั้นที่ 3

3.3 การผลิต-การจัดหาผลิตภัณฑ์เพื่อจำหน่าย

  บริษัท เชียงใหม่รามธุรกิจการแพทย์ จำกัด (มหาชน) ดำเนินการสถานพยาบาลในนาม
  “โรงพยาบาลลานนา” ประกอบด้วยอาคารผู้ป่วยจำนวน 2 อาคาร สามารถรับผู้ป่วยได้จำนวน
  180 เตียง โดยเปิดให้บริการตลอด 24 ชั่วโมง
  ในส่วนของผู้ป่วยประกันสังคมมีการปรับปรุงสถานที่ให้บริการเฉพาะเป็นสัดส่วนครบวงจรในบริเวณเดียวกัน

(1) กำลังการผลิตและปริมาณการผลิต

  ในรอบระยะเวลา 4 ปีที่ผ่านมา โรงพยาบาลลานนาสามารถให้บริการได้เต็มที่ (กะที่ผลิตได้)
  และจำนวนการให้บริการจริง ตั้งแต่ปี 2552-2555 โดย มีรายละเอียดดังนี้

ตารางกำลังการให้บริการและปริมาณการให้บริการจริง – โรงพยาบาลลานนา

+----------------------+----------+----------+----------+------------+
|                      | ปี 2555   | ปี 2554   | ปี 2553   | ปี 2552     |
+======================+==========+==========+==========+============+
| กำลังการให้บริการเต็มที่*  |          |          |          |            |
+----------------------+----------+----------+----------+------------+
|   ผู้ป่วยใน (เตียง)      | 54,020   | 43,800   | 43,800   | 43,800     |
+----------------------+----------+----------+----------+------------+
|   ผู้ป่วยนอก (คน)       | 346,750  | 346,750  | 346,750  | 346,750    |
+----------------------+----------+----------+----------+------------+
| ปริมาณการให้บริการจริง   |          |          |          |            |
+----------------------+----------+----------+----------+------------+
|   ผู้ป่วยทั่วไป           |          |          |          |            |
+----------------------+----------+----------+----------+------------+
|   ผู้ป่วยใน (เตียง)      | 31,902   | 28,133   | 30,371   | 26,614     |
+----------------------+----------+----------+----------+------------+
|   ผู้ป่วยนอก (คน)       | 120,124  | 114,039  | 109,858  | 110,017    |
+----------------------+----------+----------+----------+------------+
| ผู้ป่วยประกันสังคม        |          |          |          |            |
+----------------------+----------+----------+----------+------------+
|   ผู้ป่วยใน (เตียง)      | 10,904   | 6,190    | 7,062    | 9,645      |
+----------------------+----------+----------+----------+------------+
|   ผู้ป่วยนอก (คน)       | 198,986  | 188,945  | 177,018  | 150,025    |
+----------------------+----------+----------+----------+------------+
| อัตราการใช้กำลังผลิต (%) |          |          |          |            |
+----------------------+----------+----------+----------+------------+
|   ผู้ป่วยใน (เตียง)      | 79.24%   | 78.36%   | 85.46%   | 82.78%     |
+----------------------+----------+----------+----------+------------+
|   ผู้ป่วยนอก            | 92.03%   | 87.38%   | 82.73%   | 74.99%     |
+----------------------+----------+----------+----------+------------+
| อัตราการเพิ่มขึ้น (%)     |          |          |          |            |
+----------------------+----------+----------+----------+------------+
|   ผู้ป่วยใน (เตียง)      | 24.72%   | (8.31%)  | 3.24%    | (9.40%)    |
+----------------------+----------+----------+----------+------------+
|   ผู้ป่วยนอก            | 5.32%    | 5.61%    | 10.32%   | 10.39%     |
+----------------------+----------+----------+----------+------------+

  หมายเหตุ : (1) รอบระยะเวลาบัญชี 1 มกราคม ถึง 31 ธันวาคม

  (2) กำลังการผลิตเต็มที่ หมายถึง

-   ผู้ป่วยใน: จำนวนเตียงที่พร้อมให้บริการ ณ ขณะใดขณะหนึ่ง ซึ่งเท่ากับ 120 เตียง คูณด้วย
    365 วัน

-   ผู้ป่วยนอก: จำนวนผู้ป่วยนอกเฉลี่ยที่สามารถรักษาได้ต่อวัน 950 คน คูณด้วย 365 วัน

(2) วัตถุดิบและผู้จำหน่ายวัตถุดิบ (Supplier)

วัตถุดิบและผู้จำหน่ายวัตถุดิบในรอบระยะเวลา 3 ปีที่ผ่านมา
และงวดล่าสุดที่ใช้ในการให้บริการรักษาพยาบาลของ

โรงพยาบาลลานนา สามารถแบ่งออกได้เป็น 3 กลุ่ม ได้แก่

(1) ยาทั้งหมดที่โรงพยาบาลใช้แบ่งออกเป็น 4 ประเภท ได้แก่ (ก) ยาปราศจากเชื้อ (ข)
    ยาเม็ด (ค) ยาน้ำ และ (ง) ยาใช้ภายนอก ซึ่งเป็นการสั่งซื้อทั้งยาที่ผลิตในประเทศ
    (Local) และยาที่ผลิตจากต่างประเทศ (Original) นั้น
    ขึ้นอยู่กับความเหมาะสมและความจำเป็นในการใช้ยารักษาโรคผู้ป่วยแต่ละรายโดยโรงพยาบาลจะสั่งซื้อจากบริษัทผู้จัดจำหน่ายในประเทศทั้งสิ้น
    เนื่องจากจำนวนผู้จัดจำหน่ายมีประมาณ 500 กว่าราย
    โรงพยาบาลจึงไม่ประสบปัญหาทางด้านการขาดแคลนยาและเวชภัณฑ์

  ลานนา และเชียงใหม่รามและบริษัทย่อยมีหลักเกณฑ์ในการคัดเลือก
  และแนวทางปฏิบัติในการจัดการสั่งซื้อวัตถุดิบที่เหมาะสมและมีประสิทธิภาพ
  โดยจะพิจารณาคัดเลือกวัตถุดิบที่จะสั่งซื้อจากข้อบ่งชี้ ประสิทธิผล ความเสี่ยง และต้นทุน
  ซึ่งจะสั่งซื้อวัตถุดิบล่วงหน้าอย่างน้อย 1 เดือน โดยมีการกำหนดราคาซื้อขายที่แน่นอนไว้ล่วงหน้า
  ยาและเวชภัณฑ์ต่างๆ จะจัดเก็บรักษาวัตถุดิบไว้อย่างปลอดภัย เช่น มีการแยกจัดเก็บยาที่หมดอายุ
  ยาที่หมดสภาพ และ/หรือยาที่ปนเปื้อน ออกจากยาอื่น ๆ เป็นต้น

(2) เวชภัณฑ์และวัสดุสิ้นเปลืองทางการแพทย์
    นอกจากยาแล้วในการรักษาพยาบาลยังต้องใช้เวชภัณฑ์และวัสดุสิ้นเปลืองทางการแพทย์เป็นจำนวนมาก
    ได้แก่วัสดุประเภทผ้าก๊อส สำลี เข็มฉีดยา กระบอกฉีดยา สายให้น้ำเกลือ
    เข็มเย็บแผลและไหมเย็บแผลชนิดต่างๆ ใบมีดผ่าตัด เป็นต้น
    การสั่งซื้อมีหลักเกณฑ์และวิธีปฏิบัติเช่นเดียวกับการสั่งซื้อยาโดยเป็นการสั่งซื้อจากผู้จัดจำหน่ายภายในประเทศทั้งจำนวน

(3) อุปกรณ์และเครื่องมือทางการแพทย์เป็นสิ่งจำเป็นและสำคัญในการดำเนินธุรกิจโรงพยาบาล
    โดยเป็นการสั่งซื้ออุปกรณ์และเครื่องมือแพทย์ต่างๆ จากผู้จำหน่ายภายในประเทศทั้งหมด
    และวิธีการจัดซื้อมีหลักเกณฑ์และวิธีปฏิบัติเช่นเดียวกับการสั่งซื้อยาและเวชภัณฑ์

สำหรับลานนา กรณีสั่งซื้ออุปกรณ์และเครื่องมือทางการแพทย์ที่มีมูลค่าไม่เกิน 1 ล้านบาท
คณะกรรมการบริหารจะเป็นผู้พิจารณา
และหากเกินกว่ามูลค่าดังกล่าวกรรมการบริษัทจะเป็นผู้พิจารณา

(3) ขั้นตอนและเทคโนโลยีการผลิต

การให้บริการรักษาพยาบาลโดยทั่วไปจะเริ่มจากผู้ป่วยติดต่อแจ้งขอรับบริการที่แผนกประชาสัมพันธ์-เวชระเบียน
ซึ่งเจ้าหน้าที่ในแผนกจะจัดทำและค้นหาประวัติการมารับบริการตรวจรักษา (ถ้ามี)
ก่อนที่จะนำส่งเข้าพบแพทย์ผู้ที่จะทำการตรวจรักษา ภายหลังเสร็จสิ้นการตรวจวินิจฉัยจากแพทย์แล้ว
แพทย์จะจัดยาที่ใช้ในการรักษาอาการเจ็บป่วยตามที่ตรวจพบ

ในผู้ป่วยบางรายแพทย์อาจจำเป็นต้องส่งตรวจด้วยเครื่องมือที่พิเศษต่าง ๆ เช่น
เครื่องตรวจคลื่นไฟฟ้าหัวใจ, เครื่อง เอกซเรย์คอมพิวเตอร์,
เครื่องตรวจวิเคราะห์เลือดระบบอัตโนมัติ ฯลฯ
ก่อนที่จะสั่งยาให้แก่ผู้ป่วยกลับไปรับประทานที่บ้านตามวิธีที่แพทย์ได้กำหนด
หรือทานตามวิธีที่เขียนกำกับไว้ที่หน้าซองยาต่อไป

ในบางครั้งผู้ป่วยบางราย แพทย์จำเป็นต้องสั่งให้เข้านอนพักรักษาตัวในโรงพยาบาล
ภายหลังรับการตรวจรักษา เพื่อรับการผ่าตัด หรือให้การรักษาพิเศษอื่น ๆ
ที่ไม่สามารถกระทำได้ที่บ้านของผู้ป่วย หรือผู้ป่วยที่จะต้องอยู่ในการดูแลของแพทย์อย่างใกล้ชิด เช่น
การให้ยาเข้าเส้นเลือด, การให้น้ำเกลือ เป็นต้น
เมื่อผู้ป่วยอาการทุเลาหรือหายจากอาการเจ็บป่วยที่เกิดขึ้น
แพทย์จึงจะอนุญาตให้กลับไปพักผ่อนรักษาตัวต่อที่บ้าน และประมาณ 1-2 อาทิตย์
แพทย์อาจจะนัดผู้ป่วยมาทำการตรวจประเมินผลการรักษาภายหลังจากการให้การรักษาครั้งก่อนต่อไป

(4) ผลของฤดูกาลที่กระทบต่อการดำเนินธุรกิจของโรงพยาบาล

รายได้ของธุรกิจโรงพยาบาลมาจากการให้บริการรักษาพยาบาลผู้ป่วย
ซึ่งส่วนใหญ่จะขึ้นอยู่กับกำลังซื้อหรือความ สามารถในการจ่ายค่ารักษาพยาบาลของตัวผู้ป่วย
แต่ผลของฤดูกาลหรือเทศกาลอาจมีส่วนในการตัดสินใจเลือกใช้บริการของผู้ป่วยด้วยเช่นกัน
แต่นับเป็นปัจจัยเพียงเล็กน้อยอันเป็นผลสืบเนื่องมาจากวัฒนธรรมประเพณีในชุมชนที่ยึดถือปฏิบัติในแต่ละช่วงเวลาของปี
เช่น ในเดือนเมษายนของทุกปีจะเป็นช่วงเทศกาลสงกรานต์
ผู้ป่วยที่เข้ามารับการรักษาจะเกิดจากอุบัติเหตุเป็นส่วนใหญ่ ส่วนผู้ป่วยด้านอื่น ๆ จะลดลง หรือ
ในช่วงฤดูฝนซึ่งมักจะมีผู้ป่วยเพิ่มขึ้นมากโดยเฉพาะเด็ก ซึ่งเกิดจากการระบาดของยุงในช่วงดังกล่าว
แต่ในช่วงเทศกาลเปิดเทอมซึ่งประชาชนส่วนมากโดยเฉพาะผู้ปกครองต้องมีภาระในการใช้จ่ายเงินเป็นจำนวนมาก
จึงทำให้หลีกเลี่ยงการมารับการรักษาพยาบาลกับโรงพยาบาล
จึงอาจมีผลทำให้รายได้ของโรงพยาบาลลดลงในช่วงดังกล่าว

3.4 งานที่ยังไม่ได้ส่งมอบ

บริษัทไม่มีงานที่ยังไม่ได้ส่งมอบ

3.5 ผลกระทบต่อสิ่งแวดล้อม

  ในการให้บริการรักษาพยาบาลนั้น
  ขั้นตอนในการรักษาพยาบาลบางครั้งอาจมีสิ่งของเครื่องใช้บางอย่างติดเชื้อที่รุนแรง
  เจ้าหน้าที่ทุกคนจะได้รับการอบรมให้เข้าใจวิธีการดูแล ป้องกัน
  และการกำจัดเชื้อโรคที่ถูกต้องตามหลักวิธีการป้องกันสากล (Universal Pre-caution)
  และโรงพยาบาลจะดำเนินการฆ่าเชื้อโรคขั้นต้นทุกครั้งก่อนที่จะนำสิ่งปนเปื้อนต่างๆ
  ไปทำลายอย่างถูกต้องต่อไป นอกจากนี้ โรงพยาบาลยังได้มองถึงความปลอดภัยของอาคารสถานที่
  สิ่งแวดล้อม ความปลอดภัยของการทำงาน และการอนุรักษ์พลังงาน
  การจัดการขยะที่เกิดจากการให้บริการ
  อีกทั้งยังได้ทำการติดตั้งระบบบำบัดน้ำเสียเพื่อบำบัดน้ำทิ้งต่างๆ
  ที่เกิดขึ้นจากการให้บริการก่อนที่จะปล่อยทิ้ง โดยมีวิธีป้องกัน และรายละเอียดดังนี้

(1) ระบบบำบัดน้ำเสีย

  น้ำเสียของโรงพยาบาลจะมาจากกิจกรรมต่างๆ
  ทั้งในส่วนที่ให้การบริการต่อผู้ป่วยและมาจากกิจกรรมของบุคลากรโรงพยาบาลเอง
  โดยน้ำเสียจากกิจกรรมทั้งหมดจะผ่านการบำบัดโดยระบบบำบัดน้ำเสียรวม ซึ่งมีอยู่ 3 แห่ง
  ฝังอยู่ใต้ดิน ก่อนที่จะระบายลงสู่คลองระบายน้ำซึ่งเป็นแหล่งรองรับน้ำทิ้งจากชุมชนต่อไป ทั้งนี้
  เพื่อช่วยลดมลภาวะต่างๆ ที่จะส่งผลต่อสิ่งแวดล้อมที่อาจจะเกิดขึ้นได้
  โดยอยู่ภายใต้การควบคุมดูแลของสำนักงานสาธารณสุขจังหวัดเชียงใหม่ และกองช่างสุขาภิบาล
  สำนักงานเทศบาลนครเชียงใหม่ ซึ่งได้มาตรวจคุณภาพน้ำทิ้งของโรงพยาบาลเป็นประจำทุกปี
  และปัจจุบัน คุณภาพของน้ำทิ้งอยู่ในช่วงค่ามาตรฐานที่กฎหมายกำหนดไว้

(2) การจัดการมูลฝอยและสิ่งปฏิกูล

  การจัดการมูลฝอยและสิ่งปฏิกูลของโรงพยาบาลจะแยกเป็น 3 ประเภท ดังนี้

  (ก) มูลฝอยธรรมดา ได้แก่ กระดาษ, ถุงพลาสติก, เศษอาหาร เป็นต้น ซึ่งจะแยกเป็นขยะแห้ง
  ขยะเปียก และขยะ Recycle
  โดยในแต่ละวันจะมีพนักงานทำความสะอาดของโรงพยาบาลคอยเก็บกวาดและใส่ในถุงดำ
  เก็บรวบรวมไว้ยังห้องพักขยะ
  ซึ่งในแต่ละวันจะมีรถเก็บขยะมูลฝอยของเทศบาลนครเชียงใหม่มาเก็บเพื่อนำไปกำจัดต่อไป
  ส่วนขยะ Recycle จะขายให้ กับบริษัทที่รับขยะเหล่านี้ไปผ่านกระบวนการเพื่อนำกลับมาใช้ใหม่
  ซึ่งจะเป็นการลดปริมาณขยะและลดปริมาณการใช้ทรัพยากรธรรมชาติ

  (ข) มูลฝอยติดเชื้อ ได้แก่ ผ้าพันแผล สำลี สายและขวดน้ำเกลือ เข็มฉีดยา ขยะจากห้องผ่าตัด
  เป็นต้น เจ้าหน้าที่จะทำการแยกขยะทิ้งในถุงสีแดง
  และเก็บรวบรวมไว้ในห้องพักขยะติดเชื้อเพื่อรอการกำจัดในขั้นต่อไป
  โรงพยาบาลลานนาได้ดำเนินการทำลายเชื้อด้วยไอน้ำโดยเครื่อง Autoclave ด้วยตนเอง
  ตั้งแต่เดือนพฤศจิกายน 2552 เป็นต้นมา

  (ค) มูลฝอยอันตราย ได้แก่ ถ่านไฟฉาย แบตเตอร์รี่ โรงพยาบาลจะทำการแยกใส่ถุงพลาสติก
  สีฟ้า และติดป้าย “ขยะอันตราย”
  โดยพนักงานเทศบาลนครเชียงใหม่หรือบริษัทภายนอกรับไปดำเนินการกำจัดขยะ

(3) ระบบป้องกันและเตือนอัคคีภัย

  (ก) โรงพยาบาลได้มีระบบป้องกันและเตือนอัคคีภัย
  และได้จัดเตรียมอุปกรณ์-เครื่องมือในการป้องกันให้เป็นไปตามข้อกำหนดของกฎกระทรวง
  ตามความในพระราชบัญญัติควบคุมอาคารโดยเคร่งครัด โดยจะมีสำนักงานสาธารณสุขจังหวัด
  และสำนักงานแรงงานจังหวัดเชียงใหม่จะมาตรวจความพร้อมอยู่เป็นประจำทุกปี

  (ข)
  โรงพยาบาลได้ทำการอบรมและฝึกปฏิบัติการดับเพลิงเบื้องต้นให้กับพนักงานทุกคนเป็นประจำทุกปี
  โดยการควบคุมการฝึกอบรมและฝึกปฏิบัติฯ จากเจ้าหน้าที่ของหน่วยฝึกอบรมอัคคีภัย
  เทศบาลนครเชียงใหม่

(4) ระบบป้องกันสารเคมี/ สารอันตราย

  บริษัทฯ ได้วางแผนในการจัดทำทะเบียนสารเคมีที่หน่วยงานต่าง ๆ ครอบครองไว้
  และได้มีการแต่งตั้งคณะกรรมการความปลอดภัยด้านสารเคมี
  โดยมีหน้าที่รับผิดชอบวางแผนงานดูแลเรื่องการจัดเก็บสารเคมีและวัตถุอันตรวย
  และแนวทางในการปฏิบัติเมื่อเกิดอุบัติเกี่ยวกับสารเคมีดังกล่าวขึ้น

(5) การตรวจสภาพความปลอดภัยโครงสร้างอาคาร

  บริษัทฯ ได้มีการจัดทีมในการตรวจสอบประเมินอาคารต่าง ๆ ตามมาตรฐานที่กำหนดไว้
  ร่วมกับผู้ตรวจสอบรับอนุญาตภายนอก เพื่อให้เป็นไปตามกฎหมายควบคุมอาคาร
  รวมทั้งได้แต่งตั้งคณะกรรมการสวัสดิการและความปลอภัยในการทำงาน
  โดยการตรวจสภาพแวดล้อมในการทำงาน ในเรื่องของการวัดแสง เสียง ฝุ่นละออง และ
  Particle ต่าง ๆ ให้ได้ตามมาตรฐานที่กำหนดไว้

(6) การประหยัดพลังงาน

  บริษัทฯ ได้มีการรณรงค์สร้างความตระหนักในการใช้พลังงานอย่างคุ้มค่าและประหยัดพลังงาน
  โดยการนำหลักการของระบบ lean มาใช้ในการปรับปรุงกระบวนการ
  มีการลดอุปกรณ์ที่ไม่จำเป็นในการใช้ออกไป
  และปรับระบบการทำงานให้เหมาะสมเพื่อสามารถทำให้ผลการดำเนินงานในเรื่องอนุรักษ์พลังงานเป็นไปอย่างมีประสิทธิภาพและได้ผลตามที่ตั้งเป้าหมายไว้
  พร้อมทั้งปลูกจิตสำนึกพนักงานเพื่อรณรงค์ในเรื่องการอนุรักษ์พลังงานและสิ่งแวดล้อม

(7) การรณรงค์ลดภาวะโลกร้อน

  บริษัทฯ ได้มีการรณรงค์และมีนโยบายการลดปริมาณของเสียโดยจัดให้มีระบบการนำมาใช้ใหม่
  โดยการนำระบบ 5ส. ซึ่งเป็นพื้นฐานของระบบคุณภาพมาใช้ ในการปลูกจิตสำนึกให้แก่พนักงาน
  เพื่อเป็นการลดภาวะโลกร้อน เช่น การนำกระดาษที่ใช้เพียงด้านเดียวกลับมาใช้เป็นกระดาษ
  Recycle มีการปรับปรุงระบบการสื่อสารโดยผ่านระบบ Computer ทาง Internet และ
  Intranet แทนการสื่อสารด้วยกระดาษ

กิจกรรมเพื่อสังคม ปี 2555

- จัดสัมมนาวิชาการ ให้ความรู้กับประชาชน ที่ห้องประชุมโรงพยาบาลลานนา รวมทั้งจัดนอกสถานที่
ซึ่งในปี

2555 มีการจัด 7 ครั้ง ดังนี้

+----+--------------------------------+------------+------------------+
| คร | กิจกรรม/ประชุมวิชาการ             | ว          | กลุ่มเป้าหมาย       |
| ั้งที่ |                                | ันที่จัดกิจกรรม |                  |
+----+--------------------------------+------------+------------------+
| 1  | ทำงานตามหลักการยศาสตร์           | วันที่ 27     | ตัว               |
|    | ปราศจากการปวดหลัง               | มีนาคม 2555 | แทนสถานประกอบการ |
|    |                                |            | และบุคคลทั่วไป      |
+----+--------------------------------+------------+------------------+
| 2  | กาย&ใจสัมพันธ์                    | วันที่ 16     | ก                |
|    | ส่งผลให้ลูกในครรภ์สมบูรณ์            | มิถุนายน     | ลุ่มลูกค้าฝากครรภ์ของ |
|    |                                | 2555       | รพ. และบุคคลทั่วไป  |
+----+--------------------------------+------------+------------------+
| 3  | อบรมการปฐมพยาบาลเบื้องต้น         | วันที่ 13     | ตัว               |
|    | และการช่วยฟื้นคืนชีพขั้นพื้นฐาน         | กรกฎาคม    | แทนสถานประกอบการ |
|    |                                | 2555       | และบุคคลทั่วไป      |
+----+--------------------------------+------------+------------------+
| 4  | โรคปวดหลังป้องกันได้               | วันที่ 21     | ผู้บร              |
|    | และวิธีการรักษาแบบไม่ต้องผ่าตัด       | กรกฎาคม    | ิหารสถานประกอบการ |
|    |                                | 2555       | และบุคคลทั่วไป      |
+----+--------------------------------+------------+------------------+
| 5  | ออก                            | วันที่ 21     | บุคคลทั่วไปทั้งชาวไทย |
|    | บูธงานการประชุมบริการสุขภาพนานาชาติ | กันยายน     | และชาวต่างชาติ     |
|    | จังหวัดเชียงใหม่ ครั้งที่ 5            | 2555       |                  |
|    |                                |            |                  |
|    | ณ โรงแรมดิเอ็มเพรส               |            |                  |
+----+--------------------------------+------------+------------------+
| 6  | ออกบูธงาน Lanna Health Fair     | วันที่ 21     | บุคคลทั่วไปทั้งชาวไทย |
|    | 2012                           | กันยายน     | และชาวต่างชาติ     |
|    |                                | 2555       |                  |
|    | ณ ศูนย์การค้าเซ็นทรัลพลาซา          |            |                  |
|    | เชียงใหม่แอร์พอร์ต                 |            |                  |
+----+--------------------------------+------------+------------------+
| 7  | กิจกรรมแจกใบปลิวให้ความรู้เรื่องไวรัส  | วันที่ 10     | ตามโร            |
|    | RSV                            | ตุลาคม 2555 | งเรียนและสถานศึกษา |
+----+--------------------------------+------------+------------------+

- กิจกรรมเพื่อสังคม

  ------ ---------------------------- -------------- ----------------------
  ครั้งที่   กิจกรรม                       วันที่            สถานที่

  1      กิจกรรมวันเด็ก “ลานนา ลานเด็ก”   14 มกราคม 2555 แผนกผู้ป่วยนอก
                                                     ศูนย์แม่และเด็ก
                                                     โรงพยาบาลลานนา

  2      กิจกรรมปลูกป่า ลดภาวะโลกร้อน     08 กันยายน 2555 โรงเรียนเทคนิคสันกำแพง
                                                     เชียงใหม่

  3      กิจกรรม ลานนา ต้านภัยหนาว       12 มกราคม 2556 โรงเรียนศรีเรนูห์
                                                     และหมู่บ้านขุนช่างเคี่ยน
                                                     เชียงใหม่
  ------ ---------------------------- -------------- ----------------------